Lo-Renz-O/malagasy-sentence huggingface dataset:
Tsy vitsy ireo toe-javatra miteraka ny fiovana eo amin’ny fiarahamonina. Raha fiarahamonina nilamina sy nirindra no nisy fahagola, dia nisy fiovana izany ankehitriny. Izany dia vokatry ny fahasahiranana samihafa mianjady amin’ny vahoaka, ary mety ho avy amin’ny fanabeazana ihany koa. Anisan’ny manova ny fiainam-piarahamonina ny fifandraisana, ny lafiny fahadiovana ary ny filaminana. 2.1.2.1. Ny fifandraisana
Ao amin’ny faharoa dia maneho ny samy tsy mety ataon’ny roa tonta ny elanelam- panahy ary eo am-pamaranana izy dia manoro hevitra. Ao amin’ny famaranana moa izy raha manoro hevitra dia mampiasa ny litote dia ilay hoe drodroy miadana ilazany hoe andrahoy ela ary ny hoe tsy andrahoina ela ataony hoe asalisaly amboarina mba halefaka ny fomba filazan-javatra saingy ny heviny mafonja, mba hampisaintsainana ny mpifanandrina mba tsy hidrikina be loatra amin’ny heviny fa misy ny marina tokony harahina.
Tamin’ny felantanany ngezabe ny latabatra ka niparitaka vaky teo amin’ny tany ireo tavoahangy sy vera nilahatra teo. Sina avokoa ny rehetra! Tsy nisy sahy niloa-peo satria i beza no miteny izao no lazaiko aminareo kely saina ireo, hoy izy hatrizay hatrizay dia nampihorohoro antsika foana io resaka momba an’analandolo io. Manomboka izao anefa dia ho porofoiko aminareo fa tsy matahotra an’izay lolo masiaka ao intsony aho. Ho hitako eo izany lolo mpanolan-tenda sy mpangalatra lelan’olona izany fa tsy maintsy mbola halehako ao! Teny natao tao anatin’ny hamamoana izay tenin’i beza izay, kanefa koa teny mitory fahatapahan- kevitra hanandran-doza, araka ny fiheveran’ny olona azy. Vetivety dia efa nahoraka tao an-tanàna fa hiditra ao analandolo, hono, i beza inona no hitranga? Efa leon’ny miaina, angamba, ilay zalahy iny ka aleo hanao. Zara aza iny ho faty any fa iny ihany no mampihorohoro eto an-tanàna. Izany no resaka nandeha tetsy sy teroa. Ao ihany anefa ireo mitaintaina sy matahotra sao hahatezitra an’ilay lolo masiaka ny fandehanan’i beza ao analandolo ka hahita loza ny tanàna, ao kosa ireo miandry fatratra an’izay fotoana hidirany any mba hahitany an’izay zavatra hihatra an’i beza. Mbola vao folo taona i beza no nandositra tsy hita intsony ny rainy raha voarohirohy tamin’ny halatra tao an-tanàna. Izy sy ny reniny irery no miara-mipetraka, ary maro ny olona no tsy nifandray loatra tamin’izy ireo intsony sy manilikilika azy mianaka izany no anisan’ny nanefy ny ditran’i beza rehefa niha-lehibe izy. Tsy mba nananatra azy manko ny fiaraha-monina fa nanenjika azy. Fa eo anatrehan’izao resabe mandeha momba an’i beza izao, dia ny reniny no nitebiteby indrindra. Fantany fa tsy ho azony tenenina i beza rehefa manao ny di-dohany. Tsy misy olona mba azony hakana hevitra koa anefa ao an-tanàna, satria ny sasany matahotra an’i beza, ny sasany indray efa nanilika azy hatramin’ny ela. Rehefa nieritreritra lalina an’izay tokony hataony anefa izy dia tapa-kevitra fa hitaraina amin’ingahy prezidan’ny fokotany. Izy ihany, angamba, sisa no hanana fahefana hanakana an’i beza amin’izao fikasan-dratsiny izao. Vao maraina dia nandòndona teo am-bavaravaranan’ingahy prezida ny renin’i beza. Nampandrosoina izy dia niditra. Tsy be safary fa avy hatrany dia nilaza ny vontoatin-dresaka. Tsy vaovao tamin’ingahy prezida intsony ny zavatra nambarany fa efa miely ao an-tanàna eny ary, hoy ingahy prezida, fa hanao an’izay azo atao isika mba hanakanana azy tsy hiditra ao analandolo. Aleo aho aloha handinika tsara! Hitohy
Ny volana janoary 1972, hoy r. Rahajarizafy, no efa nadisadisa ny fiainam- pirenena mikasika ny fampianarana teto amin’ny nosy. Ny mpianatra ho dokotera teny befelatanana no nitarika ny fihetsiketsehana. Notakian’izy ireo ny fampitoviana ny fandaharam- pianarany amin’ny an’ny mpianatra eny amin’ny oniversite. Teo koa ny fanatsarana ny sakafo; ny fampitomboana ny vatsim-pianarana ary ny fandaminana ny kilasimandry.67 nitatra tany amin’ny fitokonan’ny mpianatra ambaratonga rehetra izany, noho ny fahatsapan’ny isan’ambaratonga ny lesoka teo amin’ny fampianarana. Koa raha vao nisy ny nitarika, dia nirohotra avokoa ny rehetra, satria toa efa samy niandry izay handrodanana ny rafi- pampianarana nisy avokoa ny rehetra. Hoy ihany r. Rahajarizafy 67 r rahajarizafy, op cit, tak 5
Tsy dia mifanalavitra amin’izany ihany koa ny nambaran’i di mikasika ny talenta. Aminy, ny talenta dia fanomezan-janahary, fahasoavana voajanahary ahavitana zavatra iray ka tokony hokoloina mba tsy ho very.38 ankoatra izany fanomezan-janahary azy talenta izany anefa, dia nilaza koa i di. , fa lovany avy amin-drainy ny fanaovana poezia. Araka ny efa voalaza mantsy dia mpanoratra ny rain’i di. ; nisakaiza tamina mpanoratra maro koa. Tsy nahagaga araka izany raha nataon’i di. Miady rima ny devoir ny rehefa nasaina nitantara ny tsena zoma izy raha vao kilasy faha-5 monja. Narahin’ireo tononkalo maro novokariny izany taty aoriana. Ary rehefa nahavita tononkalo izy dia nosoniaviny hoe di. 2-1-2. Ny anarana nentiny nanoratra
Introduction générale amélioration qualitative de l’enseignement, changements fondamentaux d’orientation politiques et économiques de la nation, ouverture sur les innovations en matière de pédagogie autant de raison majeures qui ont dicté la recontextualisation des programmes scolaires. Le ministère de l’enseignement secondaire et de l’education de base, par le biais de l’unité d’etude et de recherche pédagogiques, s’est donné comme tâche le réexamen, voire la refonte de ces derniers. Pour ce faire, la procédure habituelle en la matière a été respectée réflexion sur les textes actuels en vigueur, enquêtes et entretiens auprès des professeurs de collèges et lycées de différentes localités répartis sur l’ensemble du territoire national, consultation auprès des enseignants et chercheurs d’universités, d’ecoles normales supérieures et des instituts spécialisés, de cadre de la direction de l’enseignement secondaire et de projets à caractère pédagogique.
Rajaona, ny zava-kanto vita amin’ny teny sy ny sarin-teny eo amin’ny fomba filazan- javatra, op, cit, tak.51 tamberim-boan-teny na andian-teny amparan’andalana na andininy mifanesy 444 s ratany, mba rotsirotsio , and1, 28, in vondrona ambara 2, tak.59
Ny lohahevitra ny marina sy ny rariny ary ny hitsiny no hampianarina. Lahatsoratra mamaly izany lohahevitra izany no ampiasaina. Tokony ho hita ao àry ireto ny famaritana ny marina sy ny rariny ary ny hitsiny ireo fiheverana samihafa mikasika azy ireo ny fototra ijoroan’ny marina, rariny, hitsiny ireo fositra manimba azy ireo endrika samihafa isehoan’ny tsy fanajana ny marina, rariny, hitsiny ny fiovan’ny toe-tsain’ny olona ny fampanjakana ny marina, rariny, hitsiny ao amin’ny fiarahamonina ny fivoaran’ny rafi-piarahamonina sy ny endriky ny marina, rariny, hitsiny manaraka izany ireo olana eo amin’ny fampijoroana azy ny fifandraisana misy eo amin’ny marina, rariny, hitsiny ny anjara toerany eo amin’ny fiainam-bahoaka ny antony hampijoroana tsangan-kevitra iraisan’ny mpiara-monina ny fampandrosoana sy fampivoarana ny fiarahamonina mifototra amin’ny tsangan-kevitra ananany ireo fepetra eo amin’ny fampijoroana ny marina, rariny, hitsiny ireo rehetra ireo no noezahina hampitaina tamin’ny mpianatra mba hahafahany mivaofy amin’ny antsipiriany ny lohahevitra marina, rariny, hitsiny. Ny haseho ho ohatra eto kosa dia ny fampianarana ny lohahevitra ny marina ary ny fanadihadiana izany araka ny hita tao amin’ny l. A. Haseho ihany koa ny santionan’ny fampianarana tany amin’ny sekoly hafa ka ny rariny sy ny hitsiny kosa no hoentina ato amin’ny fanadihadiana. Noraisina avy tao amin’ny vondron’ambara hatrany ny lahatsoratra nampiasaina.
Hita taratra amin’io ampahan-dahateny io ny fampiasana ny matoanteny mahalala, fantany, mihevitra eo amin’ny hoe mahalala, fantany, mihevitra. Eo amin’ny hoe mahalala tsara ry zareo tandrefana fa manakaiky ny farany ny fanjakan’ny saina ankehitriny, ary fantany miharihary io safidy voalaza etsy ambony mipetraka amin’ny olombelona io dia tombanan-dry zareo tandrefana fa ekeny ho marina tokoa ny fiheverana fa manakaiky ny farany ny fanjakan’ny saina ary tsy maintsy iray amin’ireo safidy roa voalaza ireo fanjakan’ny saina na ny fanjakan’ny fanahy ihany sisa no safidin’ny olombelona raha mbola te hiaina araka ny tokony izy izy. Eo amin’ny fehezanteny hoe ary ao kosa ireo mitodika aty amin’ny tany andalam-pandrosoana satria mihevitra fa ao amin’ny harem-panahy, izay antsoina hoe haren-tsaina koa, ananan’ireny tany ireny no mety hahitana ny valin’ny olana mipetraka amin’ny olombelona amin’izao fotoana izao ; ny matoanteny mihevitra dia manambara fa marina amin’ireo antokon’olona misafidy ny fanjakan’ny fanahy ireo fa ny fananam-panahy no vahaolana mahomby indrindra hahafahana miaina ara-dalana. Ny fampiasana ny matoanteny mihevitra izay maneho fahatsapan’ny saina ny zava- misy eto dia nampiasaina hanolorana tohan-kevitra, dia ny fanehoana ny fiheveran’ny tandrefana manoloana ny fanjakan’ny saina sy ny fanjakan’ny fanahy ary ny fihetsika izy ireo manoloana izany. Noraisina ho ohatra io toe-java-misy io mba hanaporofoana ny fisiany ka handresen-dahatra ny mpamaky hiandany amin’ilay safidy faharoa dia, ny fanjakan’ny fanahy izany. Ny matoanteny maneho fahatsapan’ny tsaina ny zava-misy noho izany dia matoanteny entin’ny mpiteny mandresy lahatra ny itenenany amin’ny alalan’ny
Ampitahaina hatrany ny fiainan ny mpanoratra sy ny fiainan ny mpandray anjara fototra amin ny alalan ny fandalinana ny fiarahamonina manodidina azy. Hasongadina amin izany ny toerana samy hafa niainany nandritra ny fotoana voafaritra, ny nipetrahany tamin olona sy ny vokatr izany teo amin ny fiainany, ny nifaneraserany tamin ny mpiasam-panjakana sy ny fahalalana azony tamin izany, ny finoana nananany sy ny niainany izany.
Hamoaka ny lesona momba ny famaritana ara-bakitenin’ny marina, latabatra moa no fitaovana narosonay hanatanterahana izany araka ny ohatra nataonay tao amin’ny fafana 57 maneho ny fomba famoahana ny lesona ohatra2 fitantarana ny zava-misy kosa no hoentina mampita ny lesona momba ny famaritana ara-kevitry ny marina toy izao manaraka izao nirahina nividy vary 5 kg i naivo, 4 kg ihany ny vary novidiany fa nividianany mofo ny vidim-bary 1 kg mpp mpampianatra manao ny marina ve i naivo?
Tsy mitari-dalana ihany ny asa soratra, fa manabe mihitsy, mamolavola ny toe-tsain’ny mpamaky. Milaza izany i charles ravoajanahary ao amin ’ny gazety fanasina mitaiza ny sain’ny mpiara-belona ny literatiora fa angamba, raha tsy misy ireny literatiora ireny, dia samy hanana ny fiheviny, ny fisainany, ny fiteniny avy ny mpiara-belona 156.
Ireo fototeny mitsaikona ahitana renifeo mikatona tapany ts ao amin’ny tsinjara toeran’ny x0 fototeny mitsaikona vitsivitsy no ahitana renifeo mikatona tapany ts ao amin’ny tsinjara toeran’ny x0 ka amin’izany, fanova r no miseho ao amin’ny fototeny mitovana. Ireto avy izany tsahatra fitsaharana, atsaharo tsefotra fitseforana, itsefory tselatra tselarana, tselaro tsofotra tsoforana, tsofory tsolotra tsolorana, tsolory ireo fototeny mitsaikona ahitana renifeo mikatona tapany tr ao amin’ny tsinjara toeran’ny x0 amin’ireo fototeny mitsaikona vitsivitsy ahitana renifeo tr ao amin’ny tsinjara toeran’ny x0, renifeo r no fanovan’ny faran-teny mikatona tapany mihovitra t? R toy ny hita amin’ny fototeny triatra triarina troatra fitroarana. Maningana amin’izany ny fototeny tresatra tresahina izay renifeo h no fanovan’ny faran-teny t aoamin’io voanteny io.
Tsy maintsy misy hatrany ny petraka olana sy petraka hevitra amin’ny asa fikarohana toy itony. Tsapanay ary fa taratry ny mahaizy ny firenena ny fomba amam-panao, ny riba, ny teny izay mirakitra ireo haren-tsaina sy vakomanitra mahamalagasy ka tokony hamolavolana ny taranaka mifandimby. Ny zava-misy ankehitriny anefa, dia difotra tanteraka ao anaty fomba sy riba ary fisainana vahiny ny tanora malagasy sy ny fiarahamonina ankapobeny mihitsy. Ianarana fe ianarana fotsiny ny taranja malagasy any an-tsekoly, fa toa tsy mahaliana sy mahasarika azy ireo akory, ary indrindra tsy mampitodika azy ireo ho tia sy hikolo ny mahaizy azy.
Raha dinihina ireo voambolana ampiasain’ny mpanoratra ao amin’ny tononkalony, dia toa mibahan-toerana ihany ireo voambolana fampiasan’ny olona andavanandro. Misy vitsivitsy ihany anefa tsy dia mahavantana ny olona loatra intsony amin’ireo mpamari-toetra, sy anarana ary matoanteny nofidian’i tsirinala hampiasaina.
Raisina avokoa izay teny manan-danja ary ampifandraisina amin’ny lohahevitra. Jerena tsirairay ny hevitry ny teny manan-danja, atambatra ka izany no mahazo ny foto- kevitra. Hohadihadina àry aloha ny maha-fitaovana enti-mampianatra ny lahatsoratra avy eo ny mikasika ny endri-pampianarana nivoitra tamin’izany.
Ahalalana azy, ankoatry ny hoe, tsy mba niara-nipetraka tamin’ny rainy izy fa ny reniny ihany no nitaiza azy. Nony lehibe izy vao tafaraka izy telo mianaka. Vavy tokana i raozy, nihanta, ary nanana ny hatsaran-toetrany izy dia ny tsy fanekeny ny tsy rariny atao amin’ny hafa, eny fa na dia ny reniny aza no manao ny tsy mety dia tsy ekeny velively. Izy no vadin’i fatakamana ary niteraka iray taminy. Noho ny fananan-drainy dia tsy nanana olana teo amin’ny fivelomany sy tao amin’ny lafiny ara-pitaovana i raozy, na tamin’ny fotoana nianarany izany na teo amin’ny tokantranony. Mpikarakara tokantrano toa an’ikemba ihany koa no asany fa tsy mba tafita tamin’ny fianarana izy. Araka ny efa voalaza teo dia anarana miangola ny anarana hoe raozy. Anaram- boninkazo, mitory hatsarana, fitiavana, sns merina rainy, noho izany, dia manana rà merina izy na dia tanindrana aza reniny. Namana akaiky an’ikemba izy ary ibaomaria no reniny. Ibaomaria nanana ny toetrany koa ity mpandray anjara iray ity, ary ankoatran- drabery dia mpandray anjara nanohitra ny mpandray anjara fototra ihany koa izy. Tia tena izy ary manao tsy mba faly hava-manana. Izany fitiavan-tena tao aminy izany no nahatonga azy nanakarama olona haka an-keriny an’ikemba. Renim-pianakaviana ity vehivavy ity ary izy no niterahan-drabery an-draozy. Renim-pianakaviana tsy mba modely anefa fa mpitari-bato vilam-bava. Mampiseho ny toetra ratsy sy ny fialonana ny fisian’ity mpandray anjara iray ity, ary dia maty teny an-tenantenan’ny tantara izy noho izany toetrany izany. 1.2.1.3. Ny mpandray anjara ravaka
Vao mijery eny rehetra eny, na aiza na aiza eto madagasikara dia tanora no betsaka. Ny ao amin’ny kaominina andramasina manokana aza dia ny 54,5 n’ny mponina dia latsaky ny 18 taona avokoa raha ny isan’ny mponina ny taona 2010 no dinihina. Ny tanora no tompon’ny hery hoenti-mamokatra na herin-tsaina io, na herim- batana. Lasa vesatra ho an’ny fiarahamonina anefa izy ireo noho ny tsy fananany asa. Ao ihany koa ireo mandositra ny tontolo ambanivohitra.
Rakotomalala , les tsikorana du vonizongo , madagascar , paris 1980 tak 216 le rite apparaît sous quatre formes ? Le déplacement des dépouilles d’un vieux tombeau vers un nouveau ? Le déplacement d’un tombeau provisoire vers le tombeau ancestral ou vers un nouveau ? L’enveloppement des dépouilles du tombeau ancestral dans des nouveaux linceuls , rite qui reçoit l’appelation particulière de famonosan-damba ? Le recouvrement des morts, rite qui reçoit l’appelation particulière de fandrakofan-damba
Anisan’ny mampiseho ny fahaiza-maneho hevitra tokoa io fandrafetana tononkalo fohy io, ary heverina fa mifanaraka amin’ny vanim-potoana ankehitriny. Hoy nalisoa ravalitera maneho izany ny filamatra amin’izao vanim- potoana mihazakazaka sy mandalo toy ny tselatra izao dia ny fahaiza-maneho hevitra amin’ny teny vitsy araka izay azo atao, kanefa hafatra maro araka izay tratra. 242
Aty fenoarivo atsinanana, dia ny doka alefa amin’ny onjam-peo, sy ny banderole ary ny antsoantso manerana ny tanàna no be mpampiasa. Mandalo amin’ny toerana misy sekoly amin’ny fotoana fianarana ny mpanao antsoantso mazàna ka manohintohina ny fifantohan’ny mpianatra, satria mifantoka any amin’ny hira sy ny doka ny sain’izy ireo. Iniany atao anefa izany, satria ny mpianatra ihany koa no tiany hosarihina. ? Ny kilalao elektrônika ilay mpahay fizika willy higinbotham no namorona ny horonantsary kilalao tamin’ny taona 1958, ka irony lalao tenisy irony no nataony tamin’izay. Niroborobo fatratra, noho izany, ny orinasa mpamokatra ary tena mifaninana tokoa mamoaka vokatra araka ny karazany avy, fanatanjahantena, fialam-boly, lalaon- tsaina mahasoa fa misy koa ireo horonantsary kilalalo maneho habibiana tsotra izao. Ohatra les bornes d’arcade sega na capcom; diablo; duengon siege108 araka ny fanadihadiana nataon’ny entertainment software rating board esrb pour les intimes , na birao fanombanana ny logiciels mikasika ny fialamboly dia 35 n’ny kilalao elektronika lafo dia ahitana seho feno hetraketraka; ary ny 49 dia ahitana seho famonoana olona feno habibiana.109
Aminao, hoy ihany izy, fa ity tokantranonay ity dia tsy mba fantatr’izay vadiko izay mihitsy lany tapakandro aho nanamboatra io fehezam-boninkazo io nefa tsy mba nojeren’ny vadiko akory, na dia iray segondra aza, tsy mba nahita fahafinaretana tamin’io izy. ? Manamaivana ny fitiavany am-badiny ihany koa izy, ka tsy mba mandoka na mijery azy akory matetika aho, hoy izy, no lany fanahy, mijoro, vizana mibika. Afa-po aho, nefa tsy sahy manontany ny vadiko na mba faly izy na tsia. Efa nanontany azy imbetsaka ihany aho, nefa tsy topazany maso akory izany nanahirana ahy izany. Azo tsoahina avy amin’ireo toetra natafin’ny mpanoratra ny mpandray anjara, fa lehilahy variana rakoto ka tsy mahatsapa ny soa eo an-tanany, dia ny vadiny sy ny tokantranony izany. Saritsarim-piainan’ny malagasy sy ny frantsay io notantarain’i idealy-soa io, dia ny malagasy izay miezaka isanandro isanandro mandresy lahatra ny frantsay fa efa tokony homena ny fahaleovantenany, ary ny frantsay izay mamono sofina sy minia tsy mahita izany ezaka izany. Ny mpandray anjara mpanampy
Abstract amboaram-pahendrena is a kind of proverb mixed with figurative styles containing pieces of advice and ideas, found in gazetiko. It contains difficult and often unreachable ideas. We have tried to discuss about those ideas by using the ways how they are expressed. Amboaram-pahendrena is a really literary work thanks to words of different meanings in it, and they are pocesented in perfect manner. All of the ideas in it focus on the human being and its surrounding. Key words art littéraire, stylistique, société, l’homme, illustré, création, nature address fjkm anosimiarinimerina name of the thesis director rakotoarison angelot
Ny fanoritsoritana toerana laroana fitanisana ny maha-izy azy ilay toerana dia entina isarihana ny sain’ny mpihaino hahafantatra ireo faritra eto madagasikara sady fampiderana fahaizana izany no fampianarana ihany koa. Asisiny eny antsefatsefaky ny fitanisana eny hatrany fa tsy ilaozan’olana ny fiainana. Amin’ny alalan’ny antithèse ialohavan’ny kian-teny mifanohitra vao sy efa 157 no anaovany izany ao amin’ny hoe vao nandramana antsirabe ? Dia efa vaky aloha ny pine ny faniriana ho tafita an-dalana sy ny fahadisoam-panantenana no ampifanatrehin’ny mpiventy amin’ity sarin-teny ity mba hilazana fa tantely amam-bahona ny fiainana , ka mifamahofaho ao ny soa sy ny ratsy 158 .
Fanitaran-kevitra ny antaisaka anta ishaqua ianao dia avy any ishaque ny dikan’ny anta dia iantsoana fiaviana izy raha ampiarahana amin’ny anaran- tanàna. Ohatra antevohilany ny olona avy eny vohilany; antemasiry ny olona avy eny masiry. Toy izao ny filahatry ny foko mandrafitra ny antemoro ato matitanana ny anteony ankazomambo ny antalaotra anakara sy andriatsimeto antesavana ny onjatsy ny fanarivoana ampanabaka antalaotra hafa anterotra antenakendrika antemahazomainty antemahazofotsy antesambo antevandrika antefisaka antevato ny antevolamena ny velombazaha ny antemandia antesakoana antevoasary
Maitso mavamavana ny manodidina. Sondriana foana teny an-tsaha hatramin’ny omby miraoka. Ravo nibarareoka eny koa ny andian’ondry. Diva hiakatra sahady ny vary. Nihelina vetivety teo amin’i karetsaka ambany voandelaka teo ingahy rainivola, dia indro nijadonjadona niditra ny trano, ka nataony indray mandingana ny tokonana. Avy hatrany dia nivazavazany ilay zanany raha mbola varian-kenonkenona teo izy mianaka vehivavy. Mba tsiravina koa ramatoa reniny hay ve mbola mifampitaritarika any ihany ianareo! Hoy izy nifantoka an’i noro teo anilany.
Ilay fanahy izay avy amin’ny fototeny hoe ahy , ka mahatonga ny olona hanahy sy na hiahy ny fiainany. I r. P antoine rahajarizafy dia namaritra izany fanahy izany ho ilay enti- mieritreritra na enti-misaina, ilay enti-mitsapa ny atao na tokony na tsy tokony, na mety na tsy mety, araka ny toetr’olona iraharahana sy ny toe-java-mitranga 58. Manambara toy izao koa randriamarolaza louis paul ny fanahy, ho an’ny olombelona mitady anjara, no fitaovana mavesa-danja indrindra. Endrika sy tohin’ny saina izy; ka raha tsy misy saina tsy mety misy fanahy, ary mety misy manan- tsaina nefa tsy manana na tsy ampy fanahy59. Ireo famaritana roa ireo dia samy mametraka ny fanahy ho ambony kokoa noho ny saina, ilay fitaovana hoenti-miahy na manahy ny tena sy ny ankohonana, ny hoaviny, ny fiainany sy ny sisa noho ny hasarotan’ny fiainana, dia tsy hita taratra eny amin’ny vahoaka sahirana ny fananana ireo na ny fisiany. Toa olona tsy misy na tsy ampy fanahy ny fahitana azy tsy mitsinjo ny voninahitra sy ny maha-ray aman-dreny. Tsy manao ny andraikitra tokony hataony fa mampianatra ny zanaka hanao zava-dratsy aza. Ambaran’i arni ao amin’ny asasorany izany ilay reny mba hitaiza natao hanolokolo no indro mamosavy ny taranaka hifanolo tsy ahitana intsony na dia tapa-mofo fa variana amin’ny filàna mifahatra amin’ny nofo 60 ambaran’ny mpanoratra eto fa na dia efa reny aza dia mbola mivaro-tena ihany. Lazain’i arni koa fa mamosavy ireo taranaka aty aoriana. Efa tena tsy misy fanahy intsony ny olona noho ny fahantrana. Sady tsy mitsinjo ny maha-reny no tsy mitsinjo ny hoavin’ny taranaka. Izany hoe manimba tanteraka ny maha-olona sy ny maha-reny. Ankoatra izay, tsy mandray andraikitra amin’ny asa natao fa toa mandeha ho azy. Sahala amin’olona tsy manana adidy amin’ny zanaka ny ray aman-dreny ny ray tsy fantatra, ny reny tsy manolokolo. Heverina ho toy ny fiainam-biby. Mampahatsiaro ilay tononkalon’i di ihany koa ny toe-javatra toy izany zanak’iza moa ireny
Fa teny efa notaterin’olona. Eto i be izay mitaitra ilay teny dia tsy te-ho tompon’andraikitra amin’ny zavatra lazainy ihany koa; izany hoe teneniny fotsiny ilay teny fa tsy fantany na marina na tsy marina ny zavatra lazainy. Ao amin’ny 84d dia rakoto no miteny ilay teny. Rehefa miteny ny tenin’i solo rakoto dia mampiditra ny singa hono sy ny andian-teny hoy i be. Ao amin’ny 84d rakoto tsy tompon’andraikitra amin’ny zavatra lazainy amin’ny fampiasana ny singa hono. Ao amin’ny 84d ihany dia hita mazava fa tsy ny tenin’ilay tompon-teny mivantana intsony no taterin-drakoto fa ny tenin’i solo izay efa taterin’i be no tateriny. Ao amin’ny 84e dia rasoa no miteny ny tenin’i solo. Eo am-pitaterana ilay teny rasoa dia mampiasa ny andian-teny alako ny lainga. Ny fampiasan-drasoa io andian-teny io dia manambara fa tsy ilay tompon-teny mivantana no niteny taminy fa resaka henony tamin’olon-kafa. Ny fampiasan-drasoa io andian-teny io koa dia manambara fa tsy te-ho tompon’andraikitra amin’ny fahamarinan’ny zavatra lazainy rasoa ka tsy fantatra na marina na diso ny zavatra lazainy. Na ao amin’ny 84a na 84b na 84d na 84e dia samy tsy tompon’andraikitra amin’ny zavatra lazainy ny mpitatitra. Ny mpitatitra ihany koa dia tsy tafidira ao anatin’ilay asa na hetsika fa mpitatitra fotsiny. Rehefa taterina tsy mivantana ilay tenin’olona dia miova ny endrik’ilay teny. Indraindray ilay teny dia miova hevitra mihitsy arakaraky ny fahamaroa’ny olona mitatitra sy ny ambaratongan’olona mitatitra.
Izany fampianarana eny anivon’ny tontolo izany dia notsoahina avy amin’ireo voambolan-tsehatra enti-manondro ny fampianarana ivelan’ny rindrina efatra, navahana araka ny tontolo ivelaran’ny fampianarana dia ny classe verte, ny classe de découverte ary ny classe transplantée, samy taratry ny haimampita mavitrika mifototra amin’ny mpianatra. Ny classe verte na kilasy maitso dia fampianarana atao eny anivon’ny tontolo voajanahary, izany hoe ny fampianarana dia nafototra indrindra amin’ny fandinihana sy ny fikirakirana ny tontolo. Ity ilay endri-panabeazana mifototra amin’ny tontolo iainana.